Diari Oficial de la Generalitat Valenciana


Sumari del DOGV 6162, del 10-12-2009 (2009/13450)

Notificació de la sentència de 6 de novembre de 2009 del judici de mesures de fills extramatrimonials contenciós 241/2009.
--------------------------------------------------------------------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13600


Data del document
:   06-11-2009

Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència de 6 de novembre de 2009 del judici de mesures de fills extramatrimonials contenciós 241/2009. [2009/13417]  
assumpte civil 000241/2009.   
Judici de mesures de fills extramatrimonials contenciós 000241/2009 P  
Part demandant: Diego Castillo Ruano.  
Part demandada: Ilona Stumpe Fjodorova.   
En el judici a què es fa referència s'ha dictat en data 6 de novembre de 2009 la sentència de que té la part dispositiva que és com segueix:  
«Estime totalment la demanda de guarda i custòdia i altres mesures sol·licitades per Diego Castillo Ruano contra Ilona Stumpe Fjodorova, i dispose les mesures següents:   
1. S'atribueix a Diego Castillo Ruano, progenitor del menor, la guarda i custòdia del seu fill, compartint-ne els progenitors la pàtria potestat, i se suspén el règim de visites paternofilials, fins que, a instàncies de qualsevol dels progenitors, s'acredite que resultarà beneficiós per al menor.   
2. Es fixa a càrrec de la senyora Stumpe Fjodorova en favor del seu fill menor, una pensió de 300 euros al mes, que s'ha de pagar dins dels cinc primers dies de cada mes en el compte corrent que designe Diego Castillo, que s'actualizarà anualment d'acord amb l'IPC.   
3. Cada progenitor sufragarà la meitat de les despeses extraordinàries que produïsca el fill menor, com ara operacions quirúrgiques, pròtesis, malalties llargues, etc., sempre que s'acrediten de manera suficient, siguen consultades prèviament o siguen autoritzades pel Jutjat en el cas de discrepància entre els pares.   
4. S'acorda la prohibició d'eixir del territori espanyol i espai Schengen al menor Iván, llevat que hi haja una autorització judicial, cosa que s'oficia a la Direcció General de la Policia a estos efectes, com també la prohibició d'expedició de passaport a este menor, llevat que hi haja una autorització judicial. Lliureu-ne els oficis oportuns.   
5. Cada part pagarà les costes processals produïdes a instàncies seues i les comunes a mitges.   
Manera d'impugnació: mitjançant un recurs d'apel·lació davant d'este Jutjat; no obstant això, es portarà a terme el que s'ha acordat. El recurs s'haurà d'interposar per escrit dins del termini de cinc dies, indicant la infracció comesa segons el recorrent. Sense estos requisits no s'admetrà el recurs (articles 451 i 452 de la LECn). Haurà d'efectuar-se la consignació de 50 € en el compte de dipòsits i consignacions d'este Jutjat (4584 0000 01 i número de procediment amb l'any), segons disposa la Llei Orgànica 1/2009, de 3 de novembre, i acreditar esta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.  
Esta és la sentència que pronuncie, mane i firme».  
Atés que es desconeix el domicili o la residència actuals de la part demandada, Ilona Stumpe Fjodorova, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es procedeix a la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència.  
València, 6 de novembre de 2009.- La secretària judicial: M.ª Dolores Valle Contreras.